ধুবড়ী
ধুবড়ী ভারতবর্ষের ধুবড়ী জেলার (অসম) সদর। এটি ব্রহ্মপুত্র ও গদাধর নদীর তীরবর্তী একটি পুরাতন ঐতিহাসিক তাৎপর্যপূর্ণ শহর। ১৮৮৩ সনে শহরে প্রথম পৌরসভা গঠন করা হয়। শহরটি রাজ্যের রাজধানী দিসপুর থেকে প্রায় ২৭৭.৪ কিলোমিটার (১৭২ মাইল) দূরত্বে পশ্চিমদিকে অবস্থিত। ধুবড়ি একটি গুরুত্বপূর্ণ বাণিজ্যিক কেন্দ্র এবং বিশেষ করে পাটের জন্য একটি ব্যস্ত নদীবন্দর ছিল। তিনদিকে নদী দ্বারা আচ্ছাদিত বলে ধুবড়ি শহরকে "নদী ভূমি" বলা হয়।